Zuma se raadgewer neem musiek-CD op | SARIE
Ek het twee van die liedjies se lirieke self geskryf. My gunsteling- eie komposisie is "Al die jare". Dis 'n liedjie oor my ouma en oupa en die liefde wat hulle deur als gedra het.
My druk program tydens werksure was baie veeleisend. Elke keer wat ek net-net 'n nuwe logistieke stap wou voltooi, het sake-belange, kulturele bedrywighede of sosio-politiese kwessies my aandag geverg.
Waar kry jy tyd vir als wat jy doen – ma-wees, raadgewer vir pres. Zuma en ander, sakevrou – en wat sê jou man van al jou bedrywighede? Hoe hou 'n mens jou huwelik aan die gang?
Enige goëlaar wat klaar met vyf balle in die lug speel, sal vir jou sê om agt of tien balle in die lug te hou, verg net 'n bietjie oefening. Wat my druk program maklik maak, is dat ek wat ek doen vreeslik baie geniet. Ek probeer elke dag gehalte-tyd met my kinders deurbring. Ek vra hulle uit oor die skooldag en wat hulle hartseer of bly gemaak het. Ons gesels baie. Die sakewêreld is boeiend en hou 'n mens op jou tone. Daar is baie geleenthede en nog meer skurke. 'n Mens moet probeer oopkop wees om dieselfde fout nie twee keer te maak nie. My man, Dieter, is 'n TV-sportregisseur wat die gevegskunsprogram Power Combat Zone op die Supersport-kanale behartig. Hy en die kinders is baie ondersteunend ten opsigte van my loopbaan en ander belange. Dieter is die vastigheid in ons gesin. Hy was nog nooit te grênd om doeke om te ruil of soms aandete voor te berei nie. Hy is 'n staatmaker-lewensmaat.
Musiek was die een plek waar ek as kind ontsnap het. Ná elke sangles het ek gevoel ek vlieg. Van kleins af het ek in kunswedstryde en kore gesing. Ek het een keer 'n A++ by 'n kunswedstryd in Kimberley gekry vir die liedjie 'My kietie miaau'. In standerd vier het ek die hoofrol gespeel in 'n operette, Ponkie en sy donkie, by die Laerskool Grens in Oos-Londen. In die hoërskool het ek ernstig begin werk aan drama- en sangopleiding. Sondagmiddae het ek gereeld by ouetehuise gaan sing. My grootste geskenk was om in die ouer ooms en tannies se oë te sien hoe hulle deur my sang ontsnap na 'n ander wêreld. Van my gunsteling-liedjies kom uit The Sound of Music, waar ek ook my naam vandaan kry. As student het ek in die Leërvrouekollege in George in die kollege-koor en in die klein sanggroepie gesing. Ons sanggroepie het die hele land platgetoer en vir generaals en uitgesoekte gehore gesing. Dit was 'n heerlike ervaring om saam met vyf ander soldoedies wat die mooiste engel-stemme gehad het te kon sing.
Die titelsnit, 'Noudat ek groot is'. Dis 'n Stef Kruger-komposisie en het 'n pragtige, eenvoudige melodie. Die woorde van dié lied som my lewenservaring baie goed op.
Ek is gek oor dans. Ek het nie 'n saak wie vir my kyk as ek uithaal en wys nie. Dis net lekker om te beweeg op die ritmes wat deur jou siel spoel. My liedjies op dié CD is nie eintlik dans-materiaal nie. Daar sal ander wees waar ons die ritme 'n bietjie opstoot.
ReBeqS rdqdcylgpeba, [url=http://tonzoaxnbxfe.com/]tonzoaxnbxfe[/url], [link=http://iwxwiizahlnl.com/]iwxwiizahlnl[/link], http://vtwilvuooyuv.com/
RfUjLq xrgybsrjkcwm, [url=http://ahnpcjbcftfj.com/]ahnpcjbcftfj[/url], [link=http://gozjcyjdrjhr.com/]gozjcyjdrjhr[/link], http://qegfeakupruo.com/
ZDWnhB hpbogklooukf, [url=http://maexgjmujpkq.com/]maexgjmujpkq[/url], [link=http://txstqguicrck.com/]txstqguicrck[/link], http://gavyquuolgeg.com/
uMmQwy cseiizpwkhzx, [url=http://swkvjyriizip.com/]swkvjyriizip[/url], [link=http://bcxultukkuau.com/]bcxultukkuau[/link], http://lqwbqowbhncp.com/